Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 486

(147) Ha a megállapodás végtermék szolgáltatására vonatkozik nagykereskedelmi szinten, akkor az a kérdés, hogy valószínûsíthetõ-e a versenyprobléma jelentkezése az erõfölény szint alatt, nagymértékben függ a nagykereskedelem típusától és a nagykereskedelmi szinten található piacra lépési korlátoktól. A kizárás veszélye nem valós, ha a versenytárs gyártók könnyen megvalósíthatják saját nagykereskedelmi mûveleteiket. Az, hogy a piacra lépési korlátok alacsonyak-e, függ a nagykereskedelem típusától, azaz attól, hogy a nagykereskedõk csak a megállapodás által érintett termékkel tudnak hatékonyan kereskedni (például fagylalttal), vagy hatékonyabb számukra egy egész termékskálával való kereskedés (például fagyasztott élelmiszerek). Az utóbbi esetben a kizárólag egy terméket szállító gyártó számára nem kifizetõdõ saját nagykereskedelmi mûveletekbe kezdeni. Ebben az esetben a versenyellenes hatások az erõfölény szintje alatt is megjelenhetnek. Ezenfelül a halmozott hatás problémája is jelentkezhet, ha a sok szállító leköti a rendelkezésre álló nagykereskedõk nagy részét.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes